
PROPUNERE DE REZOLUȚIE A PARLAMENTULUI EUROPEAN
referitoare la Raportul Comisiei din 2024 privind statul de drept
(2024/2078(INI))
Parlamentul European,
–	având în vedere Tratatul privind Uniunea Europeană (TUE), în special articolul 2, articolul 3 alineatul (1), articolul 3 alineatul (3) al doilea paragraf, articolul 4 alineatul (3) și articolele 5, 6, 7, 11, 19 și 49,
–	având în vedere Tratatul privind funcționarea Uniunii Europene (TFUE), în special articolele legate de respectarea, protecția și promovarea democrației, a statului de drept și a drepturilor fundamentale în Uniune, printre care articolele 70, 258, 259, 260, 263, 265 și 267,
–	având în vedere Carta drepturilor fundamentale a Uniunii Europene („Carta”),
–	având în vedere jurisprudența Curții de Justiție a Uniunii Europene (CJUE),
–	având în vedere comunicarea Comisiei din 24 iulie 2024 intitulată „Raportul din 2024 privind statul de drept – Situația statului de drept în Uniunea Europeană” (COM(2024)0800),
–	având în vedere Regulamentul (UE, Euratom) 2020/2092 al Parlamentului European și al Consiliului din 16 decembrie 2020 privind un regim general de condiționalitate pentru protecția bugetului Uniunii[footnoteRef:2] (Regulamentul privind condiționalitatea), [2:  JO L 433, 22.12.2020, p. 1, ELI: http://data.europa.eu/eli/reg/2020/2092/oj.] 

–	având în vedere Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize[footnoteRef:3] („Regulamentul privind dispozițiile comune”), [3:  JO L 231, 30.6.2021, p. 159, ELI: http://data.europa.eu/eli/reg/2021/1060/oj.] 

–	având în vedere Regulamentul (UE) 2021/692 al Parlamentului European și al Consiliului din 28 aprilie 2021 de instituire a programului „Cetățeni, egalitate, drepturi și valori” și de abrogare a Regulamentului (UE) nr. 1381/2013 al Parlamentului European și al Consiliului și a Regulamentului (UE) nr. 390/2014 al Consiliului[footnoteRef:4], [4:  JO L 156, 5.5.2021, p. 1., ELI: http://data.europa.eu/eli/reg/2021/692/oj.] 

–	având în vedere Declarația universală a drepturilor omului,
–	având în vedere instrumentele ONU privind protecția drepturilor omului și a libertăților fundamentale și recomandările și rapoartele din cadrul evaluării periodice universale a ONU, precum și jurisprudența organismelor ONU create prin tratate și procedurile speciale ale Consiliului pentru Drepturile Omului,
–	având în vedere Convenția europeană a drepturilor omului, Carta socială europeană, jurisprudența Curții Europene a Drepturilor Omului și a Comitetului european pentru drepturile sociale și convențiile, recomandările, rezoluțiile, avizele și rapoartele Adunării Parlamentare, ale Comitetului de Miniștri, ale Comisarului pentru drepturile omului, ale Comisiei Europene împotriva Rasismului și Intoleranței, ale Comitetului director pentru combaterea discriminării, diversitate și incluziune, ale Comisiei de la Veneția și ale altor organisme ale Consiliului Europei,
–	având în vedere Convenția Consiliului Europei privind prevenirea și combaterea violenței împotriva femeilor și a violenței domestice,
–	având în vedere Memorandumul de înțelegere dintre Consiliul Europei și Uniunea Europeană din 23 mai 2007 și Concluziile Consiliului din 30 ianuarie 2023 privind prioritățile UE pentru cooperarea cu Consiliul Europei pentru perioada 2023-2024,
–	având în vedere propunerea motivată a Comisiei din 20 decembrie 2017 de decizie a Consiliului privind constatarea unui risc clar de încălcare gravă de către Republica Polonă a statului de drept (COM(2017)0835), prezentată în conformitate cu articolul 7 alineatul (1) din TUE,
–	având în vedere rezoluția sa din 25 octombrie 2016 conținând recomandări adresate Comisiei referitoare la crearea unui mecanism al UE pentru democrație, statul de drept și drepturile fundamentale[footnoteRef:5], [5:  JO C 215, 19.6.2018, p. 162.] 

–	având în vedere rezoluția sa din 1 martie 2018 referitoare la decizia Comisiei de a activa articolul 7 alineatul (1) din TUE în ceea ce privește situația din Polonia[footnoteRef:6], [6:  JO C 129, 5.4.2019, p. 13.] 

–	având în vedere rezoluția sa din 19 aprilie 2018 referitoare la necesitatea instituirii unui instrument pentru valori europene, destinat sprijinirii organizațiilor societății civile care promovează valorile fundamentale ale Uniunii Europene la nivel local și național[footnoteRef:7], [7:  JO C 390, 18.11.2019, p. 117.] 

–	având în vedere rezoluția sa din 12 septembrie 2018 referitoare la o propunere prin care invită Consiliul să stabilească, în temeiul articolului 7 alineatul (1) din Tratatul privind Uniunea Europeană, existența unui risc clar de încălcare gravă de către Ungaria a valorilor pe care se întemeiază Uniunea[footnoteRef:8], [8:  JO C 433, 23.12.2019, p. 66.] 

–	având în vedere rezoluția sa din 13 noiembrie 2018 referitoare la standardele minime pentru minorități în UE[footnoteRef:9], [9:  JO C 363, 28.10.2020, p. 13.] 

–	având în vedere rezoluția sa din 14 noiembrie 2018 referitoare la necesitatea unui mecanism cuprinzător la nivelul UE pentru protejarea democrației, a statului de drept și a drepturilor fundamentale[footnoteRef:10], [10:  JO C 363, 28.10.2020, p. 45.] 

–	având în vedere rezoluția sa din 7 octombrie 2020 referitoare la instituirea unui mecanism al UE pentru democrație, statul de drept și drepturile fundamentale[footnoteRef:11], [11:  JO C 395, 29.9.2021, p. 2.] 

–	având în vedere rezoluția sa din 13 noiembrie 2020 referitoare la impactul măsurilor privind COVID-19 asupra democrației, statului de drept și drepturilor fundamentale[footnoteRef:12], [12:  JO C 415, 13.10.2021, p. 36.] 

–	având în vedere rezoluția sa din 17 decembrie 2020 referitoare la inițiativa cetățenească europeană „Minority SafePack – un milion de semnături pentru diversitate în Europa[footnoteRef:13]”, [13:  JO C 445, 29.10.2021, p. 70.] 

–	având în vedere rezoluția sa din 10 iunie 2021 referitoare la situația statului de drept în Uniunea Europeană și aplicarea Regulamentului (UE, Euratom) 2020/2092 privind condiționalitatea[footnoteRef:14], [14:  JO C 67, 8.2.2022, p. 86.] 

–	având în vedere rezoluția sa din 24 iunie 2021 referitoare la Raportul Comisiei din 2020 privind statul de drept[footnoteRef:15], [15:  JO C 81, 18.2.2022, p. 27.] 

–	având în vedere rezoluția sa din 8 iulie 2021 referitoare la elaborarea unor orientări pentru aplicarea regimului general de condiționalitate pentru protecția bugetului Uniunii[footnoteRef:16], [16:  JO C 99, 1.3.2022, p. 146.] 

–	având în vedere rezoluția sa din 16 septembrie 2021 conținând recomandări adresate Comisiei privind identificarea violenței de gen ca un nou domeniu al criminalității enumerat la articolul 83 alineatul (1) din TFUE[footnoteRef:17], [17:  JO C 117, 11.3.2022, p. 88.] 

–	având în vedere rezoluția sa din 11 noiembrie 2021 referitoare la consolidarea democrației și a libertății și pluralismului mass-mediei în UE: recurgerea nejustificată la acțiuni de drept civil și penal pentru a reduce la tăcere jurnaliștii, ONG-urile și societatea civilă[footnoteRef:18], [18:  JO C 205, 20.5.2022, p. 2.] 

–	având în vedere rezoluția sa din 15 decembrie 2021 referitoare la evaluarea măsurilor preventive pentru a preîntâmpina corupția, cheltuielile neconforme și deturnarea fondurilor UE și a celor naționale în cazul fondurilor de urgență și în domeniile de cheltuieli legate de crize[footnoteRef:19], [19:  JO C 251, 30.6.2022, p. 48.] 

–	având în vedere rezoluția sa din 8 martie 2022 referitoare la restrângerea spațiului societății civile în Europa[footnoteRef:20], [20:  JO C 347, 9.9.2022, p. 2.] 

–	având în vedere rezoluția sa din 10 martie 2022 referitoare la statul de drept și consecințele hotărârii CEJ[footnoteRef:21], [21:  JO C 347, 9.9.2022, p. 168.] 

–	având în vedere rezoluția sa din 19 mai 2022 referitoare la Raportul Comisiei din 2021 privind statul de drept[footnoteRef:22], [22:  JO C 479, 16.12.2022, p. 18.] 

–	având în vedere rezoluția sa din 9 iunie 2022 referitoare la statul de drept și posibila aprobare a planului național de redresare al Poloniei (MRR)[footnoteRef:23], [23:  JO C 493, 27.12.2022, p. 108.] 

–	având în vedere rezoluția sa din 15 septembrie 2022 referitoare la situația drepturilor fundamentale în Uniunea Europeană în 2020 și 2021[footnoteRef:24], [24:  JO C 125, 5.4.2023, p. 80.] 

–	având în vedere rezoluția sa din 20 octombrie 2022 referitoare la statul de drept în Malta, la cinci ani de la asasinarea Daphnei Caruana Galizia[footnoteRef:25], [25:  JO C 149, 28.4.2023, p. 15.] 

–	având în vedere rezoluția sa din 20 octombrie 2022 referitoare la creșterea numărului de infracțiuni motivate de ură împotriva persoanelor LGBTIQ+ în întreaga Europă, având în vedere recentele crime homofobe din Slovacia[footnoteRef:26], [26:  JO C 149, 28.4.2023, p. 22.] 

–	având în vedere rezoluția sa din 10 noiembrie 2022 referitoare la justiția rasială, nediscriminarea și combaterea rasismului în UE[footnoteRef:27], [27:  JO C 161, 5.5.2023, p. 10.] 

–	având în vedere rezoluția sa din 24 noiembrie 2022 referitoare la evaluarea modului în care Ungaria respectă condițiile privind statul de drept prevăzute de Regulamentul privind condiționalitatea și situația actuală a PNRR-ului Ungariei[footnoteRef:28], [28:  JO C 167, 11.5.2023, p. 74.] 

–	având în vedere rezoluția sa din 30 martie 2023 referitoare la statul de drept în 2022 - situația statului de drept în Uniunea Europeană[footnoteRef:29], [29:  JO C 341, 27.9.2023, p. 2.] 

–	având în vedere rezoluția sa din 28 februarie 2024 referitoare la „Raportul Comisiei din 2023 privind statul de drept”[footnoteRef:30], [30:  JO C, C/2024/6743, 26.11.2024, ELI: http://data.europa.eu/eli/C/2024/6743/oj.] 

–	având în vedere rezoluția sa din 1 iunie 2023 referitoare la încălcările statului de drept și ale drepturilor fundamentale în Ungaria și înghețarea fondurilor UE[footnoteRef:31], [31:  JO C, C/2023/1223, 21.12.2023, ELI: http://data.europa.eu/eli/C/2023/1223/oj.] 

–	având în vedere recomandarea sa din 15 iunie 2023 adresată Consiliului și Comisiei în urma anchetei privind presupusele încălcări și deficiențe administrative în aplicarea legislației Uniunii în legătură cu utilizarea programului Pegasus și a altor programe de spionaj echivalente[footnoteRef:32], [32:  JO C, C/2024/494, 23.1.2024, ELI: http://data.europa.eu/eli/C/2024/494/oj.] 

–	având în vedere rezoluția sa din 11 iulie 2023 referitoare la legea electorală, comisia de anchetă și statul de drept din Polonia[footnoteRef:33], [33:  JO C, C/2024/3995, 17.7.2024, ELI: http://data.europa.eu/eli/C/2024/3995/oj.] 

–	având în vedere rezoluția sa din 19 octombrie 2023 referitoare la statul de drept în Malta: 6 ani după asasinarea lui Daphne Caruana Galizia și necesitatea de a proteja jurnaliștii[footnoteRef:34], [34:  JO C, C/2024/2656, 29.4.2024, ELI: http://data.europa.eu/eli/C/2024/2656/oj.] 

–	având în vedere rezoluția sa din 18 ianuarie 2024 referitoare la situația drepturilor fundamentale în Uniunea Europeană – raportul anual 2022 și 2023[footnoteRef:35], [35:  JO C, C/2024/5739, 17.10.2024, ELI: http://data.europa.eu/eli/C/2024/5739/oj.] 

–	având în vedere Rezoluția 2262 (2019) din 24 ianuarie 2019 a Adunării Parlamentare a Consiliului Europei privind protecția drepturilor persoanelor aparținând minorităților naționale,
–	având în vedere recomandările și rapoartele Biroului pentru Instituții Democratice și Drepturile Omului, ale Înaltului Comisar pentru Minorități Naționale, ale reprezentantului pentru libertatea mass-mediei și ale altor organisme ale Organizației pentru Securitate și Cooperare în Europa (OSCE), cooperarea dintre UE și OSCE în ceea ce privește democratizarea, consolidarea instituțiilor și drepturile omului și Raportul anual al OSCE privind infracțiunile motivate de ură, în care statele participante s-au angajat să adopte acte legislative care să prevadă sancțiuni care să țină seama de gravitatea infracțiunilor motivate de ură, să ia măsuri pentru a aborda problema subraportării și să introducă sau să dezvolte în continuare activități de consolidare a capacităților pentru funcționarii din cadrul autorităților de aplicare a legii, al parchetelor și al instanțelor judecătorești în vederea prevenirii, anchetării și urmăririi penale a infracțiunilor motivate de ură,
–	având în vedere raportul Comisiei de anchetă PEGA și recomandarea sa din 15 iunie 2023 adresată Consiliului și Comisiei în urma anchetei privind presupusele încălcări și deficiențe administrative în aplicarea legislației Uniunii în legătură cu utilizarea programului Pegasus și a altor programe de spionaj echivalente[footnoteRef:36], [36:  JO C, C/2024/494, 23.1.2024, ELI: http://data.europa.eu/eli/C/2024/494/oj.] 

–	având în vedere rapoartele de feedback, rapoartele de misiune, întrebările cu solicitare de răspuns scris și răspunsurile Grupului său de monitorizare a democrației, statului de drept și drepturilor fundamentale (DRFMG)[footnoteRef:37], [37:  Pentru toate activitățile de monitorizare ale DRFMG, a se vedea: https://www.europarl.europa.eu/committees/ro/libe-democracy-rule-of-law-and-fundament/product-details/20190103CDT02662] 

–	având în vedere articolul 55 din Regulamentul său de procedură,
–	având în vedere avizul Comisiei pentru afaceri juridice,
–	având în vedere raportul Comisiei pentru libertăți civile, justiție și afaceri interne (A10-0000/2025),
A.	întrucât Uniunea se întemeiază pe valorile comune consacrate la articolul 2 din TUE cum ar fi respectarea demnității umane, libertatea, democrația, egalitatea, statul de drept și respectarea drepturilor omului, inclusiv a drepturilor persoanelor aparținând minorităților, valori care sunt comune statelor membre ale UE;
Justiția și corupția
1.	subliniază că justiția echitabilă și accesibilă este un principiu de bază al statului de drept, care necesită un sistem judiciar independent; reiterează faptul că accesul la justiție este esențial pentru ca cetățenii să își exercite drepturile, să conteste discriminarea și să tragă la răspundere factorii de decizie;
2.	ia act de faptul că Comisia a identificat provocări structurale în ceea ce privește îmbunătățirea eficienței sistemului judiciar din unele state membre[footnoteRef:38]; subliniază necesitatea unor numiri transparente și bazate pe merit pentru funcții judiciare la nivel înalt, fără interferențe politice; [38:  Comunicarea Comisiei din 24 iulie 2024 intitulată „Raportul din 2024 privind statul de drept” (COM(2024)0800), Anexă cu recomandări, p. 1, 9, 11, 19 și 24.] 

3.	invită statele membre să pună în executare în mod prompt hotărârile pendinte și îndeamnă Comisia să evalueze consecințele pentru respectarea legislației UE și să lanseze proceduri în constatarea neîndeplinirii obligațiilor atunci când este necesar;
4.	salută revizuirea Directivei privind drepturile victimelor[footnoteRef:39] pentru a elimina lacunele juridice, asigurându-se că victimele pot avea acces la justiție și pot primi sprijin; [39:  Directiva 2012/29/UE a Parlamentului European și a Consiliului din 25 octombrie 2012 de stabilire a unor norme minime privind drepturile, sprijinirea și protecția victimelor criminalității și de înlocuire a Deciziei-cadru 2001/220/JAI a Consiliului (JO L 315, 14.11.2012, p. 57, ELI: http://data.europa.eu/eli/dir/2012/29/oj).] 

5.	își reiterează apelul adresat Comisiei de a încheia rapid negocierile privind apartenența UE la Grupul de state împotriva corupției (GRECO) al Consiliului Europei și solicită ca raportul anual privind statul de drept să cuprindă instituțiile UE;
6.	ia act de tendința unor state membre de a întârzia sau de a nu pune în aplicare hotărârile CJUE și solicită să se acorde prioritate punerii în aplicare a acestor hotărâri;
7.	invită statele membre să mărească transparența și responsabilitatea în instituțiile publice prin întărirea cadrelor anticorupție, asigurând instituirea unor organisme de supraveghere independente, promovând protecția avertizorilor de integritate, îmbunătățind cadrele de integritate și activitățile de lobby pentru legislație; regretă lipsa de progrese pertinente în combaterea corupției la nivel înalt în unele state membre;
Pluralismul și libertatea mass-mediei
8.	salută inițiative precum Legea europeană privind libertatea mass-mediei (EMFA)[footnoteRef:40] și solicită punerea sa rapidă în aplicare; invită statele membre să îmbunătățească transparența în alocarea publicității de stat; invită Comisia să ofere statelor membre asistența necesară pentru transpunerea EMFA; [40:  Regulamentul (UE) 2024/1083 al Parlamentului European și al Consiliului din 11 aprilie 2024 de stabilire a unui cadru comun pentru serviciile mass-media în cadrul pieței interne și de modificare a Directivei 2010/13/UE (Regulamentul european privind libertatea mass-mediei) (JO L, 2024/1083, 17.4.2024, ELI: http://data.europa.eu/eli/reg/2024/1083/oj).] 

9.	invită statele membre să pună pe deplin în aplicare Directiva privind combaterea SLAPP (acțiuni strategice în justiție împotriva mobilizării publice)[footnoteRef:41] și Recomandarea (UE) 2022/758 a Comisiei din 27 aprilie 2022 privind protecția jurnaliștilor și a apărătorilor drepturilor omului implicați în acțiuni de mobilizare publică împotriva procedurilor judiciare vădit nefondate sau abuzive („Acțiuni strategice în justiție împotriva mobilizării publice”)[footnoteRef:42] și să adopte măsuri naționale cuprinzătoare anti-SLAPP pentru a proteja jurnaliștii și a oferi sprijin celor care se confruntă cu riscuri; [41:  Directiva (UE) 2024/1069 a Parlamentului European și a Consiliului din 11 aprilie 2024 privind protecția împotriva cererilor vădit neîntemeiate sau a procedurilor judiciare abuzive împotriva persoanelor implicate în acțiuni de mobilizare publică („acțiuni strategice în justiție împotriva mobilizării publice”) (JO L, 2024/1069, 16.4.2024, ELI: http://data.europa.eu/eli/dir/2024/1069/oj).]  [42:  JO L 138, 17.5.2022, p. 30., ELI: http://data.europa.eu/eli/reco/2022/758/oj.] 

10.	îndeamnă statele membre să protejeze libertatea și pluralismul mass-mediei, să împiedice concentrarea proprietății asupra mass-mediei și să combată dezinformarea, în special prin legi solide și autorități de reglementare independente; subliniază importanța democratică a unei radiodifuziuni publice independente și stabile și necesitatea de a asigura finanțarea serviciilor publice de mass-media;
11.	condamnă cu fermitate controlul și ingerințele politice ale statului în operațiunile mass-media și solicită eforturi mai mari pentru a asigura siguranța și protecția ziariștilor;
Organizațiile societății civile
12.	este de acord cu evaluarea Comisiei potrivit căreia organizațiile societății civile (OSC) și apărătorii drepturilor omului sunt esențiali pentru echilibrul de putere;
13.	este preocupat de tendința în creștere a OSC și a apărătorilor drepturilor omului care se confruntă cu restricții juridice suplimentare, cu o lipsă de finanțare și cu atacuri; solicită un cadru favorabil și de sprijin pentru societatea civilă și reiterează importanța adoptării Directivei împotriva SLAPP și a recomandării (UE) 2022/758 a Comisiei pentru a proteja organizațiile societății civile; consideră că Comisia și statele membre ar trebui să amplifice finanțarea pentru organizațiile societății civile;
Egalitatea și nediscriminarea în fața legii
14.	reamintește că cadrele juridice ale statelor membre trebuie să consacre egalitatea de tratament juridic și să promoveze egalitatea și dreptul persoanelor de a nu fi discriminate în procedurile judiciare; invită Comisia să acționeze în cazurile de nerespectare a acestor principii; recunoaște că libera circulație a persoanelor în cadrul UE nu ar trebui să fie împiedicată de practici discriminatorii;
15.	invită Comisia și statele membre să extindă temeiul juridic al UE în acest domeniu și să prezinte o propunere privind infracțiunile motivate de ură și discursurile motivate de ură; invită Consiliul să adopte Directiva 2008/140[footnoteRef:43]; [43:  Propunere de Directivă a Consiliului cu privire la punerea în aplicare a principiului tratamentului egal al persoanelor indiferent de religie sau convingeri, dizabilități, vârstă sau orientare sexuală (COM(2008)0426).] 

16.	solicită protecția juridică a femeilor, adăugarea violenței bazate pe gen ca infracțiune în legislația UE, o propunere a UE privind legislația în materie de viol bazată pe consimțământ, precum și accesul la avort legal și sigur să fie consacrate în Cartă;
17.	subliniază că toți cetățenii, indiferent de naționalitatea lor, de locul nașterii sau de legalitatea sosirii în statele membre, trebuie să fie egali în fața legii și încurajează Comisia și statele membre să combată în continuare discriminarea pe criterii de naționalitate; invită Comisia să se asigure că statele membre respectă statul de drept în planurile lor naționale atunci când pun în aplicare Pactul privind migrația și azilul;
18.	solicită să se ia măsuri continue împotriva discriminării și a infracțiunilor care vizează grupurile minoritare și minoritățile naționale, etnice, lingvistice și religioase; îndeamnă Comisia să adauge un pilon la raportul anual privind statul de drept privind întărirea luptei împotriva tuturor formelor de discriminare;
Piața unică și statul de drept
19.	subliniază importanța statului de drept în asigurarea funcționării pieței unice și reafirmă că sistemele judiciare, cadrele anticorupție eficace și protecția libertății mass-mediei sunt esențiale pentru concurența loială, securitatea juridică și încrederea între operatorii economici[footnoteRef:44]; [44:  Comunicarea Comisiei din 24 iulie 2024 intitulată „Raportul din 2024 privind statul de drept” (COM(2024)0800), p. 5.] 

Instrumente ale statului de drept și dimensiunea economică
20.	invită Comisia să dezvolte în continuare o legătură directă între instrumentele preventive și cele reactive și să lanseze proceduri de constatare a neîndeplinirii obligațiilor prin aplicarea articolului 7 din TUE, a mecanismului general de condiționalitate și a condițiilor favorizante orizontale din Cartă;
21.	subliniază necesitatea unui mecanism de condiționalitate cuprinzător care să asigure respectarea statului de drept în legislația UE, dincolo de dimensiunea sa bugetară; îndeamnă Comisia să prezinte o propunere de extindere a domeniului de aplicare al acestui mecanism;
22.	solicită introducerea unei condiționalități inteligente care să permită fondurilor UE să ocolească guvernele naționale care subminează statul de drept și să fie distribuite direct municipalităților, organizațiilor neguvernamentale și altor actori care susțin valorile UE;
Echilibrul puterilor
23.	invită statele membre să se abțină de la utilizarea excesivă a procedurilor accelerate, deoarece acestea au un impact negativ asupra calității procesului legislativ și a democrației; invită statele membre să instituie procese legislative transparente, în urma consultării sistematice cu diferite părți interesate;
24.	invită statele membre să întărească independența organismelor naționale de supraveghere pentru a asigura că resursele și libertatea sunt protejate de ingerințele politice; subliniază importanța societății civile și a apărătorilor drepturilor omului în promovarea responsabilității și protejarea drepturilor fundamentale; regretă restricțiile impuse activității societății civile;
25.	este preocupat de ingerințele străine în statele membre, inclusiv de manipularea rețelelor de socializare și de dezinformare; ia act de inițiativele inacceptabile ale lui Elon Musk de a utiliza rețelele de socializare pentru a manipula opinia publică în diferite state membre; invită Comisia și statele membre să monitorizeze acest lucru și să aplice Actul legislativ privind serviciile digitale[footnoteRef:45] și Actul legislativ privind piețele digitale[footnoteRef:46], inclusiv ca răspuns la recenta decizie a Meta privind mecanismele de verificare a faptelor; [45:  Regulamentul (UE) 2022/2065 al Parlamentului European și al Consiliului din 19 octombrie 2022 privind o piață unică pentru serviciile digitale și de modificare a Directivei 2000/31/CE (Regulamentul privind serviciile digitale) (JO L 277, 27.10.2022, p. 1, ELI: http://data.europa.eu/eli/reg/2022/2065/oj).]  [46:  Regulamentul (UE) 2022/1925 al Parlamentului European și al Consiliului din 14 septembrie 2022 privind piețe contestabile și echitabile în sectorul digital și de modificare a Directivelor (UE) 2019/1937 și (UE) 2020/1828 (Regulamentul privind piețele digitale) (JO L 265, 12.10.2022, p. 1), ELI: https://data.europa.eu/eli/reg/2022/1925/oj).] 

Recomandări
26.	încurajează Comisia să utilizeze un limbaj mai clar pentru a evalua respectarea valorilor consacrate la articolul 2 din TUE; solicită să se pună un accent mai mare pe punerea în aplicare a recomandărilor specifice fiecărei țări, cu mecanisme de monitorizare și criterii de referință măsurabile; propune un mecanism cuprinzător de monitorizare a statului de drept, care să implice toate instituțiile UE, statele membre și țările candidate, pentru a promova uniformitatea; sugerează crearea unui grup permanent care să monitorizeze încălcările statului de drept de către statele membre;
27.	subliniază importanța sistemelor judiciare independente și a accesului la asistență juridică gratuită pentru a asigura accesul egal la justiție; reiterează faptul că resursele adecvate, inclusiv infrastructura și personalul, sunt esențiale pentru îmbunătățirea sistemelor de justiție;
28.	invită Comisia să încheie negocierile privind aderarea UE la GRECO ca etapă importantă în combaterea corupției;
29.	invită statele membre să asigure libertatea, independența și pluralismul mass-mediei și să combată dezinformarea; îndeamnă ca EMFA să fie pusă rapidă în aplicare;
30.	evidențiază rolul societății civile și al organelor independente de supraveghere în monitorizarea și sprijinirea punerii în aplicare a recomandărilor din raportul privind statul de drept; solicită un cadru structurat de dialog civil pentru a integra contribuțiile societății civile în ciclul anual al statului de drept, astfel cum recomandă Comitetul Economic și Social European (CESE)[footnoteRef:47] șirețelele societății civile[footnoteRef:48]; reiterează importanța unei ample consultări la elaborarea raportului; [47:  Avizul CESE din 14 februarie 2024 intitulat „Consolidarea dialogului civil și a democrației participative în UE: o traiectorie spre înainte”.]  [48:  Societatea civilă Europa, „Contribuția comună a societății civile la spațiul civic la Raportul anual pe 2024 privind statul de drept”, iunie 2024.] 

31.	subliniază că libertatea de întrunire pașnică și libertatea de asociere și de exprimare sunt drepturi fundamentale protejate de dreptul internațional și sunt esențiale pentru democrație și responsabilitatea guvernamentală; condamnă presiunea sporită asupra acestor drepturi și ia act de tendința de restricționare a acestora; invită statele membre să investigheze temeinic utilizarea excesivă a forței și tratamentul discriminatoriu de către agențiile de aplicare a legii;
32.	consideră că Comisia și statele membre ar trebui să îmbunătățească mecanismele de finanțare pentru organizațiile societății civile și inițiativele care consolidează sistemul judiciar și susțin independența instanțelor; recomandă Comisiei să elaboreze o strategie pentru protejarea societății civile și a apărătorilor drepturilor omului;
33.	îndeamnă Comisia să adauge un nou pilon la raportul anual privind statul de drept ce pune accentul pe combaterea tuturor formelor de discriminare;
34.	își reiterează apelul adresat Comisiei de a integra în continuare instrumentele reactive în raportul privind statul de drept, cum ar fi procedurile prevăzute la articolul 7 din TUE, mecanismul general de condiționalitate și procedurile de constatare a neîndeplinirii obligațiilor[footnoteRef:49]; [49:  Comitetul Helsinki din Ungaria, Neluarea în considerare a valorilor UE: un instantaneu al problemelor legate de statul de drept în Ungaria ținând seama de procedura prevăzută la articolul 7, 12 noiembrie 2024.] 

35.	subliniază importanța integrării jaloanelor privind statul de drept în instrumentele de finanțare, cum ar fi Mecanismul de redresare și reziliență; regretă eliberarea fondurilor UE către Ungaria, în pofida deficiențelor în ceea ce privește independența sistemului judiciar și cadrele anticorupție ale țării respective; recomandă suspendarea plăților până la îndeplinirea tuturor criteriilor de referință privind statul de drept;
36.	consideră că dialogul interinstituțional și cooperarea la nivelul UE privind statul de drept ar trebui întărite; solicită instituirea unui dialog interinstituțional permanent privind statul de drept, care să implice, printre altele, Parlamentul, Consiliul și Comisia; invită Consiliul să facă dialogul său privind statul de drept mai incluziv, invitând alte instituții, cum ar fi Comisia de la Veneția, Comisarul pentru drepturile omului și reprezentanți ai Parlamentului, la sesiunile sale;
37.	recomandă Comisiei și statelor membre să monitorizeze ingerințele străine, în special utilizarea rețelelor de socializare pentru manipulare și în scopuri răuvoitoare, inclusiv utilizarea acestora de către persoane precum Elon Musk pentru a influența opinia publică și a răspândi dezinformarea în Europa; subliniază că Comisia trebuie să se asigure că statul de drept este pus în aplicare în mod corespunzător în cadrul instituțiilor UE și solicită includerea instituțiilor UE în evaluarea raportului său anual privind statul de drept;
38.	salută inițiativa Comisiei de a include Albania, Muntenegru, Macedonia de Nord și Serbia în raportul său anual privind statul de drept și încurajează o evaluare atentă a statului de drept în aceste țări în curs de aderare;
°
°	°
39.	încredințează Președintei sarcina de a transmite prezenta rezoluție Consiliului și Comisiei.

